Oficialusis leidinys L 356 , 11/12/1981 p. 0026 - 0027

specialusis leidimas suomių kalba: skyrius 2 tomas 3 p. 0096

specialusis leidimas ispanų kalba: skyrius 02 tomas 9 p. 0018

specialusis leidimas švedų kalba: skyrius 2 tomas 3 p. 0096

specialusis leidimas portugalų kalba skyrius 02 tomas 9 p. 0018



Komisijos reglamentas (EEB) Nr. 3557/81 1981 m. gruodžio 8 d. dėl prekių klasifikavimo bendrojo muitų tarifo 48.07 D pozicijoje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma bendrojo muitų tarifo nomenklatūrą [1], su paskutiniais pakeitimais, padarytais Graikijos stojimo aktu, ypač į jo 3 straipsnį, kadangi, siekiant užtikrinti vienodą bendrojo muitų tarifo nomenklatūros taikymą, reikia priimti nuostatas dėl ritiniais tiekiamo dirbinio, susidedančio iš dviejų suklijuotų sluoksnių, kurių vienas pagamintas iš pusiau balinto 320 g/m2 svorio kraftpopieriaus, iš abiejų pusių padengto polietilenu (atitinkamai 14 ir 18 g/m2), o kitas iš 26 g/m2 svorio ir mažesnio kaip 0,20 mm storio aliuminio, iš viršaus padengto polietilenu (35 arba 50 g/m2), klasifikavimo; kadangi bendrojo muitų tarifo, pridėto prie Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 3300/81 [3], 48.07 pozicijoje klasifikuojamas "popierius ir kartonas, impregnuotas, padengtas, su nudažytu arba dekoruotu paviršiumi ar su atspaudais (neklasifikuojamas kaip spausdinta medžiaga 49 skirsnyje), ritiniais ir lakštais", o 76.04 pozicijoje klasifikuojama "aliuminio folija (su įspaudais arba be įspaudų, supjaustyta pagal tam tikrus išmatavimus, perforuota, padengta, su popieriaus arba kitos sutvirtinančios medžiagos pagrindu), kurios storis mažesnis kaip 0,20 mm (neįskaitant jokio pagrindo storio)"; kadangi abi šios pozicijos tinka minėtam dirbiniui klasifikuoti; kadangi šis dirbinys naudojamas vaisių sulčių, pieno ir pan. pakeliams gaminti; kadangi, atsižvelgiant į naudojamas medžiagas ir į dirbinio konstrukciją, negali būti laikoma, kad šis dirbinys yra pagal bendrojo muitų tarifo 48 skirsnio 1 pastabos k punktą 76.04 pozicijoje klasifikuojama aliuminio folija su kartono pagrindu; kadangi tai dirbinys, kurį sudaro skirtingos medžiagos, todėl jį reikia klasifikuoti vadovaujantis bendrojo muitų tarifo nomenklatūros aiškinimo 3 bendrosios taisyklės b punktu; kadangi, atsižvelgiant į šio dirbinio gamybai naudojamas medžiagas, būtent padengtas kraftpopierius sudaro galimybę naudoti šį dirbinį minėtu tikslu, todėl jis užtikrina esmines dirbinio savybes; be to, kadangi Muitinių bendradarbiavimo taryba panašų dirbinį klasifikavo 48.07 pozicijoje; kadangi todėl šį dirbinį reikia klasifikuoti bendrojo muitų tarifo 48.07 pozicijos 48.07 D subpozicijoje; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Ritiniais tiekiamas dirbinys, susidedantis iš dviejų suklijuotų sluoksnių, kurių vienas pagamintas iš pusiau balinto 320 g/m2 svorio kraftpopieriaus, iš abiejų pusių padengto polietilenu (atitinkamai 14 ir 18 g/m2), o kitas iš 26 g/m2 svorio ir mažesnio kaip 0,20 mm storio aliuminio, iš viršaus padengto polietilenu (35 arba 50 g/m2), klasifikuojamas šioje bendrojo muitų tarifo pozicijoje: 48.07 Popierius ir kartonas, impregnuotas, padengtas, su nudažytu arba dekoruotu paviršiumi ar su atspaudais (neklasifikuojamas kaip spausdinta medžiaga 49 skirsnyje), ritiniais ir lakštais: D. Kitas 2 straipsnis Šis reglamentas įsigalioja 21 dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1981 m. gruodžio 8 d. Komisijos vardu Karl-Heinz Narjes Komisijos narys [1] OL L 14, 1969 1 21, p. 1. [2] OL L 172, 1968 7 22, p. 1. [3] OL L 335, 1981 11 23, p. 1. --------------------------------------------------